මැලේසියාවේ සිට බණ්ඩාරගම ප්‍රදේශයේ රසායනික ද්‍රව්‍ය අපනයන සමාගමකට ගෙන්වු රුපියල් මිලියන අසුදෙකක් වටිනා එතනොල් කන්ටේනර් හතක් සමඟ සැකකරුවකු රේගු නිලධාරීන් විසින් අත්අඩංගුවට ගෙන තිබේ.පසුගිය සිකුරාදා මෙරටට ගෙන්වු කන්ටේනර් හත ඔරුගොඩවත්ත අංගනයේ තබා තිබු අතර ඊයේ (04) පෙරවරුවේ කන්ටේනර් විවෘත කළ අවස්ථාවේ එහි තිබී එතනොල් ලීටර් 74480 ක් සොයාගත් බව රේගු මාධ්‍ය ප්‍රකාශක ලෙස්ලි ගාමිණී මහතා පවසයි.බැරල් 392ක අඩංගු එතනෝල් තොගයට අමතරව තාර බැරල් 168ක් ද රේගු නිලධාරීන් සොයාගෙන ඇත.තීරුබදු නොගෙවා මෙරටට ගෙන්වු එතනෝල් තොගය නිසා ශ්‍රී ලංකාවට රුපියල් මිලියන 112 ක බදු ආදායමක් අහිමි වී ඇතැයිද ලෙස්ලි ගාමීණී මහතා පවසයි.රේගු අධ්‍යක්ෂ ජෙනරාල් ජගත් පී විජේවීර මහතාගේ උපදෙස් මත සිද්ධිය පිළිබද විමර්ශන සිදු කරති..